钦定古今图书集成/明伦汇编/皇极典/第273卷 > 宋
## 钦定古今图书集成/明伦汇编/皇极典/第273卷 > 宋

### 后废帝元徽元年诏民各安乡土以厚风俗

按《宋书后废帝本纪》，“元徽元年八月辛亥，诏曰：‘分方
正俗，著自虞册，川谷异制，焕乎姬典。故井遂有辨，闾
伍无杂，用能七教克宣，八政斯序。虽绵代殊轨，沿革
异仪，或民怀迁俗，或国尚兴徙，汉阳列燕代之豪，关
西炽齐楚之族，并通籍新邑，即居成旧。洎金行委御，
礼乐南移，中州黎庶，襁负，扬越重武造运，道一闳区’”，
贻长世之规，申土断之制。而夷险相因，盈晦递袭，岁
馑凋流，戎役惰散，违乡寓境，渐至繁积。宜式遵鸿轨，
以为永宪，庶阜俗昌，民反风定。保夷胥山之险，澄瀚
海之波，括《河图》于九服，振玉轫于五都矣。

元徽三年，诏“崇俭素以率民俗。”

按《宋书后废帝本纪》：三年闰三月戊戌，诏曰：“顷民俗
滋弊，国度未殷，岁时屡骞，编户不给。且边虞尚警，徭
费弥繁，永言夕惕，寝兴增疚。思弘丰耗之制，以惇约
素之风，庶偫蓄拯民，以康治道。大官珍膳，御府丽服，
诸所供拟，一皆减撤。可详为其格，务从简衷。”

### 顺帝昇明元年诏罢工丽雕镌伤风毁治之物

按《宋书顺帝本纪》，昇明元年七月丙申诏曰：“露台息

而丹雘之饰，糜耗难訾，宝赂之费，征赋靡计。今车服
仪制，实宜约损，使徽章有序，勿得侈溢。可罢省御府
二署。凡工丽雕镌，伤风毁治，一皆禁断，庶永昭宪则”，
弘兹始政。